
A szerzői jogról szóló törvény 

(1884 : XVI. t. ez.) 

méltatása jogi és gazdasági szempontból. 

Hazánk törvényhozása 1867 óta egész sorozatát alkotta 
meg a törvényeknek, melyek a jogállam fogalmának és a cul- 
turállamok concertjébe belépésünknek nélkülözhetetlen föltéte- 
lét képezik. Alig 18 esztendő alatt, a törvényalkotás terén ná- 
lunk annyi történt, a mennyinek az elvégezésére más szeren- 
csésebb nemzeteknek hosszú évtizedek jutottak. Ha szerencsé- 
sebb geographiai és ethnographiai viszonyok közt élnénk, tán 
várhattunk volna, a mely esetben- bizonyára jobbat és tökéle- 
tesebbet alkothatunk ; de a mi perczeink megszámlálvák, ha 
alszunk és késünk, nem eszmélve, hogy a világ folyása gyor- 
sabb ma, mint valaha ; hogy a nagy népek haladása minden 
téren a szédülésig hatalmas, s hogy e hatalom csak egy erőt 
tisztel. a kisebb népekben, a haladást, mely ha nincs, el- 
sepri vagy beolvasztja magába azokat. Elismerem, hogy tör- 
vényhozási alkotásaink egynémelyike nem felel meg az ahhoz 
kötött várakozásoknak, hogy gyakorlati alkalmazásában nem 
eredményezte azt, a mit a viszonyok és a körülmények beható 
méltatása mellett, eredményeznie kellett volna ; de viszont azt 
is el kell ismernünk, hogy törvényhozásunk feladatának teljes 
magasságára emelkedett és a nemzet elévíthetetlen háláját biz- 
tosította magának akkor, midőn a százados mulasztásokat — 
úgy a hogy ezt tette — lázas sietséggel és soha sem lankadó 
buzgósággal pótolta ; midőn aránytalanul röyid idő alatt, ha- 
zánkat ellátta azokkal a jogi intézményekkel, a melyek nélkül 
sem a jogrend megvalósítása, sem anyagi felvirágzásunk bizto- 
sítása nem képzelhető, 

.H. T. ÁKJLD. TÁHS. ÉRTEK. VIII. K. 3. SZ. 1* 



Digitized by VjOOQ IC 



4 APÁTHY ISTVÁN. 

Azt hiszem, nem cselekszem alapszabályaink szelleme és 
intentiója ellen, ha az alkotott vagy alkotandó törvények egy- 
némelyikét, a mennyiben azt időm és megrongálf egészségi 
állapotom engedi, e helyen megbeszélés tárgyává teszem ; ha 
azok jogi és gazdasági jelentőségét, hatását és czélját meg- 
ismertetve és méltatva, törvényhozásunk működésének értékét, 
tudományos szempontból feltűntetni megkísértem. E czél lebe- 
gett szemeim előtt, midőn székfoglaló értekezésem tárgyául a 
szerzői jogról szóló vagyis azt a törvényt választottam, 
a melynek czélja : egy rég érzett hiányt pótolva, jogvédelmet 
létesíteni olyan téren, a melyen a kétes értékű védelem alapját 
nem törvény, hanem egyszerű enunciátió képezte ^) ; a melynek 
czélja megadni a nemzet napszámosainak azt, a mi ezeket a 
művelt nemzetek osztatlan meggyőződése szerint megilleti. 

Midőn a szerzői jogról szóló törvényt jogi és gazdasági 
szempontból méltatni szándékozom, lehetetlen előzetesen azzal 
a kérdéssel nem foglalkoznom : hogy mi képezi jogi alap- 
ját a szellemi alkotás védelmének; és melyek 
ama szempontok, a melyeknek figyelembevé- 
telével, a jogi védelem berendezésének fel- 
épülnie kell? Teszem és tennem kell ezt annál is inkább, 
minél kétségtelenebb az, hogy a szellemi alkotás védelmének 
jogossága és szükségessége eddigelé még nem talált oly mér- 
tékben elismerésre, a mint ez az emberi tevékenységből eredő 
egyéb jogviszonyok tekintetében, a legkülönbözőbb jogi intéz- 
mények létesítésével, minden kétségen fölül történt ^). A szel- 
lemi alkotásra ma is nagyrészben illik az, a mit Juvenalis 



Id. törv. szab. I. a) 23. §. Az ész szüleméDyei is oly tulajdont 
képeznek, mely a törvény oltalma alatt áll. 

*) Míg a törvények a külföldinek megengedik, hogy a külföldön 
szerzett követelését a belföldön érvényesíthesse, a külföldön keletkezett 
szerzői jog — nemzetközi szerződések esetét kivéve — minden jogi vé- 
delmet nélkülöz a belföldön. A külföldi követelését megvédjük, mert ezt 
kézzelfogható érdekeink követelik ; ellenben a külföldi szerzők szellemi 
alkotásának elsajátítását máig is sokan tisztességes dolognak tekintik. 
E részben elég arra az ismeretes támadásra utalnom, melyet a r e y, a 
new-yorki könyvkereskedő és később híressé vált nemzetgazda, a szel- 
lemi tulajdon ellen intézett. 

A SZERZŐI JOÖRÓL SZÓLÓ TteVÉNY. 5 

mondott: »Scire volunt omnes, mercedem sol- 
vere neino.« (Sat. 7.) 

Az ember tevékenységének természetes rugója, a társa- 
dalmi nagy forgalomban, az érdek, melynek kielégítésére 
minden tevékenység irányúi. Míg azonban a materiális 
téren a tevékenység, úgyszólván, kizárólag vagyoni érdekek 
megvalósítására irányúi, — a szellemi téren a tevékeny- 
ség, az anyagi érdekek mellett, ideális érdekek megvalósítására 
is törekszik. Az első esetben a tevékenység alkotásai va- 
gyoni, az utóbbiban egyúttal ideális érték képviselőikép 
is jelenkeznek. Az érdek és érték e duplicitásának megfelelően, 
az alkotásnak a szellemi téren czélja mindenek előtt: a szerző- 
nek — az alkotónak — vagyoni előnyt, pénzbeli hozadékot 
biztosítani ; a mire az alkotó egyenesen utalva van akkor, ha 
az alkotást iparszerűleg gyakorolja és a hozadék biztosítása, 
egészben vagy legalább nagy részben anyagi existentiájának 
alapját képezi. Minél nagyobb a vagyoni nyereség, melyet a 
szerzőnek saját tevékenysége biztosít, annál inkább érdekében 
áll magát az alkotásnak szentelni és mindent elhárítani, a mi 
nyereségének csorbítását vagy meghiúsítását maga után von- 
hatná. Az anyagi haszon azonban, melyet az alkotás a szerző- 
nek, biztosít és biztosítani hivatva van, nem egyedüli rugója 
tevékenységének ; ahhoz ideális czélok is fűződnek, melyeknek 
megvalósítása, a legtöbb esetben, sokkal fontosabb az anya- 
giaknál. A szellemi munkás hírre, dicsőségre törek- 
szik ; nevének a tudomány, vagy a művészet történetében ma- 
radandó helyet és alkotásaiban emléket kíván biztosítani, 
mely nevét századokon át hirdeti és részére a késő utókor cso- 
dálatát és háláját fentartja ^). E mellett az alkotó, legyen ez 
akár iró, akár művész, saját ideális érdekén túlmenő czélok 
raegvalósítására is törekszik ; ő egyúttal munkása nemzetének 



^) Találóan fejezi ki a szerzői érdek duplicitását, és örök igazságot 
hirdet Horatius, midőn költeményeiről azt mondja, hogy azok S o- 
s i u 8 testvéreknek — a kiadóknak — pénzt, neki pedig századokra ter- 
jedő hírt és nevet biztosítanak : 

Hic méret aera liber Sosiis, hic et maré transit. 

Et longum noto scriptori prorogat aevum. 

Art. poöt. 345. 

6 AÍ»ÁTHY ISTVÁN. 

és munkása lehet az emberiségnek, melynek legjobb erejét és 
nem ritkán életét szenteli, midőn a nemzeti vagy az átalános 
művelődés előmozdításán fáradozik. Minden, a mi a szerző 
ideális érdekeinek megvalósítását gátolja vagy lehetetlenné 
teszi, nem pusztán egyéni, hanem magasabb és átalá- 
nos a b b czélok ellen irányúi ; ellenben minden, a mi a szerző 
tevékenységét gátló akadályok elhárítását czélozza, egyúttal 
magasabb és átalánosabb érdekek megvalósítását teszi lehe- 
tővé. E mellett a szerző, midőn alkotását közzéteszi, a közön- 
ség Ítélőszéke elé lép, azzal szemben felelőséget vállal, mely- 
nélfogva alkotása a legbensőbb összefüggésben lehet polgári 
és társadalmi állásával ; az reá nézve áldás és átok forrásává 
lehet egyaránt, és pedig tekintet nélkül arra, hogy az alkotás 
közzététele és forgalomba helyezése az ő beleegyezésével tör- 
tént-e, vagy a nélkül ^). 

A mondottakból, azt hiszem, nem nehéz azt a következ- 
tetést levonni, hogy a szellemi alkotásnál az ideális és a reális 
érdekek egymással egyensúlyban állanak. Ezt természetesen 
nem ismerik el azok, a kik a szellemi alkotásnál a vagyoni ér- 
deket tekintik irányadónak, és az ideális érdeknek csak alá- 
rendelt jelentőséget tulajdonítanak ^). Én részemről az érdek 
duplicitását ezekkel szemben is fentartom, mert a történelem 
épúgy, mint a mindennapi élet, határozottan nézetem mellett 
tanúskodnak ®). Mind a kettő azt mutatja, hogy a tudósok és a 



^) A szerző akarata nélkül történt közzététel különösen akkor 
járhat veszélylyel, ha a munka tartalmánál fogva büntetésre méltó cse- 
lekvényt állapit meg. Ha a szerző ilyen esetben nem képes igazolni azt, 
hogy a közzététel az ö beleegyezése nélkül történt, alig fogja az elitélte- 
tést kikerülni. 

") Ezek közé tartozik : Jolly, Wáchter, Klostermann, 
Mandry, Gerber és mások. Az eUenkezÖ nézet hívei közé so- 
rozhatok : Lange, Yolkmann, Ortloff, Dambach és főleg 
H a r u m. 

*) Nézetemet támogalja az is, a mit a nagy romanista I h e r i n g 
— Der Zweck im Recht ez. munkájában 163, 191. és köv. 1. — a szellemi 
alkotásról és annak viszonyáról a munkához mond : »Da8 typische Moti v 
fiir Kunst und Wissenschaft, ohne welches sie ihren Beruf nicht erfüUen 
können, ist der Idealismus; das typische Motiv für das Gescháft 
der Erwerbsbetrieb. Ein Künstler, den es um weiter nichts zu 

művészek gyakran egész életöket a szellemi alkotásnak Szen- 
telik a nélkül, hogy azzal anyagi axistentiájokat biztosítanák ; 
fáradnak és küzdenek abban a kétségtelen tudatban, hogy al- 
kotásukkal életfentartásukhoz anyagi támaszt nem szerezhet- 
nek. Az a kor, — és volt ilyen — a melyben a szellemi alko- 
tás, a tudomány és a művészet semmi, vagy csak sanyarú 
anyagi kárpótlást nyújtott az alkotónak, a szellemi tespe- 
dés korszakának nem tekinthető; az alkotó súlyos anyagi 
gondok terhe alatt töltötte napjait, de teremtő szellemének 
erőt adott az ideális czél. mely őt ellenállhatatlan hatalommal, 
soha nem lankadó alkotásra lelkesité. 

Es ezzel természetszerűen ahhoz a kettős kérdéshez ju- 
tottam, hogy milyen viszonyban áll az alkotónak . emiitett 
kettős érdeke az átalános, a sociális érdekekhez ; és kö- 
vetelheti-e az alkotó a társadalomtól, hogy ez őt érdekeiben 
megvédje? 

Vannak, a kik azt állítják, hogy a szellemi alkotás vé- 
delme eredetileg erkölcsi alapokra vezetendő vissza, és 
hogy a jogi védelem mindössze rendőri intézkedés termé- 
szetével bir, melynek alapját nem természetes jogviszony, ha- 
nem egyedül és kizárólag a törvény positiv intézkedése képezi. 
Ez határozottan összetévesztése a fogalmaknak, félreismerése 
a jogviszony valódi jelentőségének. A vonatkozások, melyek az 
állam által védett jogokból erednek, nem azért lesznek jogvi- 
szonyokká, mert az állam részéről megvédetnek ; hanem a tör- 
vény azért védi e vonatkozásokat, mert azokat jogviszonyok- 
nak ismeri el. Az összes jogviszonyok az embereknek a termé- 
szeti erők meghódítására irányuló közös tevékenységéből ered- 



tliTin ist, als um den Erwerb, der an dem Werk, was er schafft, kein an- 
deres Interessé nimmt, als dass es ihm bezahlt wird, ist ein H a n d w e r- 
k e r und wird nie ein wirkliches Kunstwerk schafifen. Das öescháft g e- 
schaftsmássig, das Ideale ideál betrieben, so gehört es sich und 
dabei gedeiht der Einzelne und die Gesellscliaft.« Továbbá : »Es giebt 
zwei Gebiete der socialen Arbeit : auf dem einen bildet das Geld den 
alleinigen 2weck und Hebel aller auf demselben vorkommenden Opera- 
tionen ; auf dem anderen hat das Individuum ausser dem Gelde noch ein 
anderes Ziel seines Strebens im Auge. Dem letzteren Gebiete gehören an 
die KuDst und Wissenschaft, der Kirchen- und Staatsdienst,^ 

8 APÁTHY ISTVÁN.. 

nek ; és minden jognak eredeti alapját amunkafelosztás 
képezi. A munkafelosztás elengedhetetlen föltétele a teljesebb 
fokú existentiának, és lehetővé teszi, hogy fokozottabb igé- 
nyeinket, melyek az egyesek isolált erejét túlhaladják, kielé- 
gíthessük. Az embernek tehát, hogy élhessen, hogy rendelteté- 
sének megfelelő tevékenységet fejthessen ki, nemcsak saját 
munkájára, hanem mások tevékenységének gyümölcseire is 
szüksége van, a kik viszont az ő fáradozásának eredményében 
osztozkodnak. Az embereknek e kölcsönös függése az 
idegen munkától, teszi szükségessé a munkafelosztást, mely 
azonban csak úgy lehetséges, ha az arányt, melyben az 
egyesek a közös tevékenység gyümölcseiben részesülnek, hatá- 
rozott formák és szabályok állapítják meg ; és ha e szabályok 
minden egyesnek megengedik, hogy munkája eredménye felett 
szabadon rendelkezhessék, hogy annak átengedéséért 
megfelelő ellenértéket követelhessen ^). A mit a most 
mondott értelemben a társadalomtól minden munkás követel- 
het, azt követelheti a szellemi alkotás szerzője is, a kivel 
szemben a társadalom kivételt nem tehet, a kinek anyagi érde- 
keit biztosítani és megvédeni tartozik ; annál is inkább, mert a 
szellemi alkotás előmozdításával, az azt gátló vagy megsemmi- 
sítő akadályok elhárításával, a haladást teszi lehetővé, a mely- 
hez legvitálisabb érdekei fűződnek. 

Hasonló viszonyban áll az alkotó ideális érdeke a sociá- 
lis érdekekhez. Igaz, hogy az anyagi és az ideális érdekek 
közt nevezetes különbség van. E különbség azonban, távol at- 
tól, hogy az ideális érdekek ellen szólna, azoknak hatályosabb 
támogatását követeli. Míg ugyanis az anyagi érdekek elha- 
nyagolása azt vonja maga után, hogy a szellemi productió 
azok körére szorítkozik, a kiknél az anyagi érdek csak másod- 
rendű motívuma az alkotásnak, — az ideális érdek figyelmen 



*) Ugyanezt fejezi ki Renouard: Traité de droits d'auteurs 
czimű. munkájában 457. 1., midCn a következőket mondja : »ün libre est 
la préatation d'tin service envers la sooiété« ; továbbá : »L'auteur a droit 
a récevoir de la société an jtiste priz de son service. « Eltekintve attól, 
hogy Benouard a munkadíj realisálását a társadalmi léteUel szemben 
nem a keUO világosságban fogja fel, álláspontjának föhibáját abban ta- 
lálom, hogy az ideális érdeket teljesen ignorálja. 

kívül hagyása, mert az — habár nem mindenütt és nem 
egyenlő intensivitással — az egész irói és művészi világot át- 
hatja, egyenlő lenne a szellemi össztevékenység megzsibbasz- 
tásával ; a mely esetben éppen a legjobbak, a legnemesebbek 
szenvednének, míg ellenben azok, a kik a tudományt és a mű- 
vészetet fejős tehénnek szokták tekinteni, anyagi jóllét- 
tel jutalmazva űzhetnék mesterséggé alacsonyított foglalkozá- 
sukat ^). Az alkotó ideális érdekeinek védelem nélkül hagyása 
tehát egyenlő lenne az ideális haladás negatió jávai, mely 
végeredményében oda vezetne, hogy a szellemi alkotást egy- 
szerűen jövedelmező mesterségnek kellene te- 
kinteni. 

Összefoglalva a mondottakat, arra az eredményre jutunk, 
hogy a társadalom saját érdekei ellen vétene, ha a szellemi 
alkotó kettős érdekének jogosultságát el nem ismerve, azt a 
kellő védelemben nem részesítené. 

A védelem jogosságának és szükségességének fölisme- 
rése vezette kétségen kivűl a művelt államok törvényhozásait 
akkor, midőn a szellemi alkotó anyagi és ideális érdekeinek 
egyenlő figyelembe vételével, egy új intézmény alakjában, jog- 
rendök keretébe illesztették összeségét ama szabályoknak, a 
melyek tárgyi értelemben véve a szerzői jogot képezik. 

Habár a szellemi alkotás védelmének jogi alapja minden 
időben elismerteteijt 2), — a tárgyi értelemben vett szerzői 

') Ezeket értette Schiller, midőn a tudományról azt mon- 
dottd : »Einem ist sie die hohe himmlische Qöttin, dem Andem eine 
tnchtige Kah, die ihn mit Butter versorgt.< 

«) A római költőknek reánk maradt feljegyzései arra a föltevésre 
jogosítanak bennünket, hogy legalább a császárság idejében az egyes 
írók, munkáik kiadási jogát a könyvkereskedőknek — stationariis — en- 
gedték át, a kik a többszörözést rabszolgák által végeztették és a több- 
szörözött példányokat forgalomba hozták. Martialis epigrammái 
egyikében fölemlíti, hogy xéniái T r y p h o n könyvkereskedőnél 4 ses- 
tertiusért kaphatók ; hozzátéve, hogy ez eléggé magas ár, mert Tryphon 
2 sestertius mellett is nyereségre tehetne szert : 

Omnis in hoc gracili xeniorum túrba libello. 

Oonstabit nummis quatour emta tibi. 

Quatuor est nimium, poterit constare duobus, 

Et faciet lucrum, bibliopola Tryphon. 

Épig. Ub. Xm. ep. 3. 

jognak öntudatos megalkotása, határozottan az újabb jogfej- 
lődésnek köszönhető; és a haladás, melyet e téren a művelt 
államok törvényhozásai felmutathatnak, kétségtelenül a jogvé- 
delem legjelentékenyebb javításának tekinthető. Az eddig el- 
ért eredmény azonban korántsem felel meg teljésen a kitűzött 
feladatnak; a minek oka nemcsak a törvények hiányosságában, 
hanem főleg a jogviszony természetes alapjában keresendő, 



Habár a római jogforrásokban a többszörözés és a közzététel kizárólagos 
védelmére irányuló intézkedéseket nem találunk, és a könyvkereskedőt a 
szerzőtől nyert jogaiban csakis az üzleti szokás védte meg, — nem szen- 
vedhet kétséget, hogy a szellemi tulajdon kérdése a római jogászokat is 
foglalkoztatta, a miről a pandectáknak — 1. 7. §. 7. Dig. (41, 1. ; 1. 9. Dig. 
eod.) — és az institutióknak — §. 25. 34. I. (2. 1.) — a specifica- 
t i ó r a vonatkozó intézkedései tanúskodnak. Az a körülmény, hogy a 
római könyvkereskedő a többszörözés! és forgalomba helyezési jogot az 
írótól szerezte meg, kapcsolatosan az idézett forrásokkal félreismerhetet- 
len bizonyságául szolgál annak, hogy a rómaiak a szellemi alkotás ered- 
ményét mindenki által elsajátítható tulajdonnak nem tekintették. A k ö- 
zépkorban a római császárság irodalmi műveltségével annak a 
könyvkereskedése is elenyészett. A könyvek többszörözése megmaradt 
ugyan, de rendszerint magán-használatra szorítkozott, és a leírás mint 
egyedüli közvetítője a többszörözésnek, költséges voltánál fogva majd- 
nem lehetetlenné tette azt, hogy általa a szerző jogain nevezetes sérelem 
történjék. De nem is merült fel a középkorban a többszörözés szüksége, 
már azért sem, mert hiányzott a közönség, mely a többszörözött munká- 
kat használhatta és azokért a többszörözés nagy költségeit megfizethette 
volna. A középkorban is voltak ugyan könyvkereskedők, a kik a leírt 
könyvek forgalomba helyezésével foglalkoztak ; de a vevő a munka árá- 
ban nem annak szellemi értékét, hanem a leírásnak ritka és fáradságos 
mesterségét fizette meg. Ily körülmények közt és tekintettel arra, hogy 
az egyes példányoknak a saját használatra szánt leírása minden- 
kinek meg volt engedve, — az irodalom tulajdonképen védelemre nem is 
szorult. A mit a középkor a védelemre irányuló intézkedések tekinteté- 
ben felmutathat, kizárólag a technika körébe tartozó művekre szo- 
rítkozik, melyeknél a védelem szüksége az iparnak, a városok felvirágo- 
zásával összeeső fejlődése folytán, a koronkint felmerülő találmányok 
tekintetében öntudatos és természetszerű fölismerésre talált. Csakhogy a 
védelem, melyet e kor az újabb találmányoknak biztosított, nem egye- 
seknek, hanem a hasonfoglalkozásuak testületének, a czéheknek 
volt sajátja. A javítás, melylyel valamelyik czéhtag a maga üzletét gya- 
rapította, a czéhnek közös tulajdonává lett, mely azt kizárólagosságában, 
féltékeny őrködésével, sokkal jobban biztosította, mint ezt a későbbi pri- 
vilégiumok tették és tehették. 

mely lehetetlenné teszi azt, hogy a szerzőnek, a szellemi alko- 
tás felett korlátlan rendelkezési jog biztosíttassék. A mit 
e tekintetben a törvényhozás, a szabályozandó jogviszony ter- 
mészetes alapjának felforgatása nélkül tehet, mindössze abban 
állhat, hogy a szerzőnek, a szellemi alkotás értékesítését és az 
e^zel kapcsolatos használati jogot, bizonyos korlátok közt fen- 
tartja, és ez irányban a szerzőt megvédi. Míg ugyanis a do- 
logi jogoknál, a testi birlalás nemcsak a dolog felett való sza- 
bad rendelkezést, hanem az idegen használat kizárását is lehe- 
tővé teszi, — a szellemi alkotásnál ez csak bizonyos mértékben 
és csak bizonyos korlátok közt képzelhető. A szerző jogának 
természetes alapját, a gondolat kizárólagos ismerése, a 
művészi alak, melyben azt fixirozta, vagy a technikai 
eljárás képezi, melyet gondolata megvalósítására feltalált. 
Mindezt azonban a szerző csak úgy értékesítheti, abból hasz- 
not csak úgy húzhat, ha szellemi alkotásának eredményét 
mindenkire nézve hozzáférhetővé teszi. Ha mind a mellett az 
állam a szellemi alkotást jogvédelemben részesíteni akarja, ez 
csak úgy lehetséges, ha daczára a gondolat közzétételének, a 
szellemi alkotás materiális kizsákmányolása kizárólag a szer- 
zőnek tartatik fenn. A szellemi alkotás kizsákmányolásának 
eme kizárólagos fentartása is azonban csak bizboyos korlátok 
közt adható meg és biztosítható a szerzőnek. A bevezetésképen 
mondottak után, nem lehet kétség az iránt, hogy a törvény a 
védelem által a szerzőnek anyagi és ideális érdekeit egyaránt 
kielégíteni tartozik ; hogy a szerző részére nemcsak a mate- 
riális értékesítés lehetőségének föltételeit biztosítani; hanem 
ideális érdekeinek lehető megsértését is meggátolni köteles ^). 
De a törvényhozás az egyik irányban úgy, mint a másikban, 
nyilván túlmenne a kellő határokon, ha védelmi intézkedései 
által szellemi monopóliumot létesítene ; ha a közjó eluta- 
síthatatlan követelményeire való tekintet nélkül, a védelmet ak- 

*) Azok az okok, melyek a azeUemi alkotás védelmének ellenzői 
részéről felhozatnak, és a melyek közé különösen az is tartozik, hogy a 
védelem az irodalmat megdrágítja, önkéntelenül arra emlékeztet, a mit 
Cicero a tribunátusról mondott : »Eateor in ipsa potestate inesse 
quíddam mali, sed bonum quod est quaesitum in ea, sine isto malo non 
liaberemus.« De off. III. c. 10. 

kép biztosítaná a szerzőnek, hogy annak a felhasználását és 
továbbfejlesztését, a mit a szerző a maga munkájában közzé- 
tett, mindenféle alakban és minden terjedelemben kizárná. 
Azt megkövetelheti a szerző, hogy az állam őt munkájának 
egészben vagy részben való jogosulatlan többszörözése és érté- 
kesítése ellen megvédje; de nem követelhetné sohasem azt, 
hogy az általa constatált tényeknek, az általa fixirozott 
gondolatnak más alakban feldolgozása, Tiifejtése és tovább- 
fejlesztése meggátoltassék. A művész megköveteli azt, hogy 
részére a kizárólagos értékesítési jog biztosíttassék ; de nem 
gátolhatja meg azt, hogy alkotása, a művészi életben, újabb 
alkotások elemévé váljék, hogy későbbi alkotások hosszú 
sorozatának motívumul szolgáljon. 

A szellemi alkotás megvédésének nehézségei közé tarto- 
zik az is, hogy a védelem, a szellemi alkotás minden nemére 
nézve egyenlő nem lehet, átalános és egyenlő szabályok szerint 
nem rendezhető, egyrészről azért, mert míg pl. a költők művei, 
úgyszólván, kizárólagos védelemben részesíthetők, — a tudósok 
munkái nagy részben közvetetlenűl köztulajdonná válnak; más- 
részről azért, mert a szellemi tevékenység legfontosabb és leg- 
nagyobb részénél, a materiális haszon csak mellékesen jöhet 
tekintetbe, vagy egészen figyelmen kívül szokott hagyatni. 

Daczára az érintett nehézségeknek, daczára annak, hogy 
a szellemi alkotás megvédése, eredményére nézve, csak kor- 
látolt lehet, — a védelem szükségességét, mint jeleztem, az 
európai müveit államok törvényhozásai, kivétel nélkül, elismer- 
ték. Lehet, sőt valószínű, hogy az egyes államokat, a szellemi 
alkotás megvédése érdekében tett intézkedéseiknél, n^ncsak 
ideális és jogi, hanem igen fontos gazdasági tekintetek is 
vezérelték. Legalább erre mutat egyrészről az, hogy a törvény- 
hozások a jogvédelmet fokozatosan a szellemi alkotás minden, 
tehát amaz ágaira is kiterjesztették, a melyek nem ideális, ha- 
nem gazdasági jelentőségöknél fogva, az illető állam anyagi 
fejlődésénél nevezetes szerepet játszanak ; másrészről az, hogy 
a jogvédelmet megállapító tételeket, szerződések alapján, 
nemzetközi joggá emelték, és annak erejével a védelmet, 
az írói és a művészeti munkáknak, saját határaikon túl is biz- 
tosították. 

Ekkép eljutva tulajdonképi feladatomra, annak meg- 
felelően két kérdéssel kell foglalkoznom. Ezeknek egyike az : 
szükséges volt-e nálunk, a szellemi alkotás 
megvédése iránt, törvény által intézkedni; 
a másika pedig az: hogy megfelelnek-e az alkotott 
törvényben foglalt elvek és intézkedések a 
szellemi alkotásból eredhető viszony ok jogi 
természetének, és ama föltételeknek, melyek 
nélkül a szellemi alkotás helyes és sikeres 
megvédése nem képzelhető? 

A mi az első kérdést illeti, arra a feleletet részben 
megtaláljuk a miniszteri javaslat indokolásában. Az igazság- 
ügyminiszter, és pedig helyesen, különös súlyt fektet arra, hogy 
a törvényhozás nem egy alkalommal mondotta már ki, hogy a 
szellemi termékek védelméről törvény által fog gondoskodni. 
Kimondotta ezt a törvényhozás olyan alakban is, mely bizo- 
nyos tekintetben elvállalt kötelezettségnek is tartható *). Fel- 
hozátik továbbá a miniszteri javaslat indokolásában, hogy több- 
ször történt már kísérlet, a szellemi alkotásnak törvényes vé- 
delemben részesítése iránt, a nélkül, hogy e kísérletek a 
kivánt eredményre vezettek volna ^). Nézetem szerint azonban 
vannak még más okok is, melyek a szellemi alkotásnak törvé- 
nyes védelemben részesítése mellett felhozhatók. Ilyeneknek 
tekinthetők a következők : a) Miután az osztrák ptkvnek a füg- 
gelékét képező 1846. évi okt. 19-én kelt nyilt parancs, a 
magyar korona területének ama részeiben, a melyekben az 
említett ptkv. hatályban van, ma is érvényesnek tekintendő, — 
önként következik, hogy a szerzői jogból eredő viszonyok, a 
magyar állam területének egyik részében törvényes intézkedé- 
sek, a másikban pedig az ingatag bírói gyakorlaton alapuló 



1867 : XVI. t. ez. 19. ez. ; 1878 : XX. t. ez. 19. ez. 

^) Az első törvényjavaslat 1 844:-ben készült, mely az országgyűlés 
által elfogadtatott és szentesítés végett fölterjesztetett ; de törvény ere- 
jére nem emelkedett. 1847-ben a m. kir. udvari eancellária részéről ké- 
szült egy törvényjavaslat, mely azonban az országgyűlés elé sem terjesz- 
tetett. 1867-ben a Kisfalad y-t á r s a s á g kezdeményezésére hason- 
lag került egy javaslat az országgyűlés elé, de ez által visszantasitxatott. 
Dr. Kováts Gyula: Az írói és művészi tulajdonjog. 20. 1, 

felfogás szerint itélendök meg és döntendök el; a minek a 
megszűntetése, egyebektől eltekintve, már a jogszolgáltatás 
lehető egyenlősége szempontjából is kívánatosnak mutatkozott, 
b) Tekintve azt, hogy a szerzői jog kölcsönös megvédése tekin- 
tetében Magyarország Francziaországgal tényleg szer- 
ződési viszonyba lépett, és a jövőben más országokkal is való- 
színűleg szerződéseket kötend, a törvényhozás csak a követke- 
zetességnek tett eleget, midőn az ilyen szerződésekhez a reális 
alapot, a szerzői jog védelmét tárgyazó törvény megalkotásá- 
val megteremtette, s ez által saját alattvalóinak helyzetét, a 
szerződő államok alattvalóinak helyzetével, lehetőleg egyenlővé 
tette, c) Bármennyire hasznosnak és kényelmesnek mutatkoz- 
zék is a korábbi helyzet, annak a fentartását, a nemzet repu- 
tátiójának megsértése nélkül, ajánlani azért nem lehetett, mert 
a más szellemi alkotásának egyszerű és a szerző akarata elle- 
nére történt kizsákmányolása a tisztességes dolgok közé nem 
tartozhatik. Ha a szerzőnek kizárólagos jogát saját szellemi 
alkotásához elismerjük, a mint hogy máskép nem is tehetünk, 
akkor kell, hogy e jogot az ő részére biztosítsuk és annak a 
szükséges védelmet megadjuk. 

A második, vagyis az a kérdés, hogy az alkotott tör- 
vényben foglalt elvek és intézkedések megfelelnek-e a szellemi 
alkotásból eredő viszonyok jogi természetének, és ama föltéte- 
leknek, a melyek nélkül a szellemi alkotás helyes és sikeres 
megvédése nem képzelhető, — értekezésem tulajdonképi 
tárgyát képezvén, azzal behatóbban és bővebben kell foglal- 
koznom. E tekintetben mindenekelőtt meg kell jegyeznem, 
hogy törvényünk, szemben az európai államok hasontartalmú 
törvényeivel, kétségtelen haladásnak tekintendő ; mert míg 
az európai törvények, a szerzői jogok egyes főbb nemeiről kü- 
lön-külön intézkednek, mert a felmerült szükséghez képest 
keletkeztek, — a mi törvényünk egységes egészet képez, 
kiterjedve a szellemi alkotásnak mindazon ágaira, a melyek a 
mai felfogás szerint, a törvény oltalmára érdemeseknek tartat- 
nak. A szellemi alkotás megvédésére vonatkozó szabályoknak 
most érintett egyesítése azonban nemcsak mint haladás érde- 
mel figyelmet; annak közjogi fontos jelentősége is van, a 
mennyiben lehetővé tette azt, hogy a törvény a maga teljessó- 

gében ne csak Magyarországra, hanem a társországokra is ki- 
terjesztessék, illetőleg magyar birodalmi törvény erejével fel- 
ruháztassék. 

De eltekintve a törvénynek most jelzett és viszonyaink 
által indokolt speciális jelentőségétől, — annak intézkedései 
.nagyban és egészben megfelelnek a szellemi alkotásból eredő 
jogviszonyok természetének. Ennek igazolására a következők 
szolgálhatnak : A törvény nemcsak minden doctrinárius 
meghatározást mellőz, hanem szakított a franczia s az 
angol jogban máig is érvényes felfogással, mely a szellemi 
tevékenységet, a maga eredményében, mint a szerző szel- 
lemi tulajdonát tekinti. A mi törvényünk rendezi a szer- 
űzőnek a szellemi alkotás tekintetében formálható jogait, a 
nélkül, hogy e jogok alapjául akár a tulajdont, akár más rokon 
elemét a jognak proclamálná. 

A törvény biztosítja a szerzőnek a szellemi alkotás felett 
a kizárólagos rendelkezési jogot, a mennyiben ez a szellemi te- 
vékenység természete szerint átalában lehetséges. A most jel- 
zett irányt követve, a törvény tiltottnak jelent ki és büntet- 
tetni rendel minden olyan cselekvényt, mely a szerzői jog két- 
ségtelen megsértésének tehinthető ; mely a szerzőnek akár ma- 
teriális, akár ideális érdekei ellen irányúi. De ha a cselekvény 
Vagy nem érinti a szerző érdekeit, vagy egyszersmind külön 
szellemi tevékenységet tételez föl, a törvény tiltó és büntető 
intézkedése megszűnik. így a törvény tiltottnak nyilvánítja az 
írói műnek egészben vagy részben gépi többszörözését, közzété- 
telét, és forgalomba helyezését, ha ez a jogosítottnak a bele- 
egyezése nélkül történik ; tiltottnak nyilvánítja a még meg nem 
jelent kézíratnak, az oktatás vagy mulatság czéljából tartott 
felolvasásoknak a jogosított beleegyezése nélkül történt közzé- 
tételét ; továbbá az olyan kiadást, a melyet a kiadó vagy a 
szerző, a köztök fennálló szerződés, vagy a törvény ellenére 
eszközöl ; a műnek több példányban kiállítását, mint a mennyi- 
hez, a szerződés szerint, a kiadónak joga van ; a szerzőtársak 
által közösen készített műnek olyan kiadását, melyet az egyik 
szerzőtárs jogosulatlanul eszközöl ; a nyilvános tárgyalásoknál 
és tanácskozásoknál tartott beszédeknek, az illető szónok bele- 
egyezése nélkül, történt gyűjteményes kiadását. Ezenfölül a 

törvény az írói műveket, bizonyos föltételek mellett, a fordí- 
tás ellen is megvédi és ebbeli tilalmának megsértését hason- 
lag bűntettetni rendeli. Ellenben nem tekinti a törvény a szer- 
zői jog megsértésének, a már többszörözött és közzétett mii 
egyes helyeinek vagy kisebb részeinek szószerinti idézését ; a 
kisebb dolgozatoknak, a czél által indokolható terjedelemben 
fölvételét olyan nagyobb munkába, mely tartalma szerint ön- 
álló tudományos műnek tekinthető, avagy olyan gyűjteménybe, 
mely több író művéből egyházi, iskolai, oktatási használatra 
vagy különös irodalmi czélra szerkesztetett ; a hírlapok és a 
folyóiratok egyes közleményeinek átvételét ; a nyilvános ügy- 
iratok és tárgyalások közlését ; a nyilvános tárgyalásoknál és 
tanácskozásoknál tartott beszédek többszörözését. 

Hogy a törvény az írói müveket, tekintet nélkül azok 
belső értékére, egyaránt védelemben részesíti, szerintem 
helyes ; de kérdéses marad az, hogy nem kellett volna-e a vé- 
delmet az irodalmi művekre szorítani ? Ha a törvény in- 
tézkedéseit tekintjük, azok határozottan arra irányulnak, hogy 
a szellemi alkotás productumait oltalmazzák; tehát azokat, 
melyeknek a létrehozásához a szerző szellemi tevékenysége 
szükséges. Az ezen értelemben vett szellemi termékek kétség- 
telenül irodalmi müveknek tekintendők még akkor is, ha ter- 
mészetöknél fogva magas irodalmi értéket nem képviselnek 
Ezek mellett azonban vannak olyan írói művek is, melyek az 
irodalomhoz semmiféle vonatkozásban nem állanak ; pl. a lak- 
és czímjegyzékek, a vasúti menetrendek sat. Az ilyen művek 
nevezhetők ugyan írói műveknek, a nélkül, hogy azok védelmét 
akár jógi, akár gazdasági szempontból szükségesnek, vagy in- 
dokoltnak lehetne tekinteni. De nehéz is az ilyen műveknél a 
védelem ; mert a forrás, a melyből azok meríttetnek, minden- 
kire nézve egyaránt hozzáférhető lévén, nehéz in concreto iga- 
zolni, hogy az ilyen műnek a szerzője nem az originális forrást, 
hanem a már megjelent hasontartalmú munkát használta. 
E szempontból indulnak ki a nevezetesebb európai törvények, 
midőn a védelmet az irodalmi müvekre szorítják. Ehhez járul 
még, hogy a ker. törv. 615. §. is irodalmi művekről rendelkezik. 
A lehető összhang is tehát azt követelte volna, hogy a szerzői 
jogról szóló törvény hasonlag irodalmi művekről rendelkezzék. 

A szerzői jog megsértésének nem képezheti föltételét az, 
hogy a munka már többször öztetett. A szerző joga ép- 
pen úgy megsértetik a kéziratnak, mint a már megjelent 
munkának többszörözése által Ennélfogva kimondandó volt, 
hogy a szerzői jog bitorlásának tekintendő, a még meg nem 
jelent kézii^atnak, a jogosult beleegyezése nélkül történt több- 
szörözése. Továbbá kimondandó volt, hogy a kézírat vagy a 
másolat jogszerű birtokosa is, a többszörözést csak a szerző 
beleegyezésével eszközölheti. A szerzői jog, mint a szellemi 
tevékenységből eredő többszörözési jogosítvány, nem azonos 
a joggal, melyet valaki a kézirat tekintetében szerez. A szerzői 
jog és a kézirathoz való jog különválva is lehet úgy, hogy az 
utóbbit eladni, elzálogosítani, örökölni, sőt végrehajtás alá is 
lehet venni. Ebből azonban nem következik az, mintha a 
beírt papírhoz való jog a szerzői jogot, különösen pedig a 
többszörözési jogot is magában foglalná. 

A szerzői jog rendezésénél a legfontosabb kérdések egyike 
mindenesetre : a védelmi idő tartamának helyes meghatá- 
rozása. Kétségtelenül áll egyrészről az, hogy a szerző érdeke 
a kizárólagosságot illetőleg, az irodalmi és a művészi forgalom 
természete szerint, bizonyos idő elteltével, rendesen megszűnik, 
esetleg kielégítettnek tekintendő ; másrészről az, hogy a köz- 
érdek, mely a szerző javára bizonyos időn át háttérbe szorít- 
ható, teljes joggal azt követeli, hogy ez idő eltelte után, a 
szerző kizárólagos joga megszűnjék, hogy a szellemi alkotás 
eredménye az emberiség közkincsévé váljék. Nem oly értelem- 
ben, hogy a védelmi idő elteltével, a szerző jogvesztettnek 
nyilváníttassék;. hanem úgy, hogy azontúl a szerző müvét min- 
denki szabadon használhassa, a nélkül, hogy ez által a törvény 
tiltó intézkedésével ellentétbe jöhetne. A törvényhozás e tekin- 
tetben különfélekép intézkedhetik; a védelmi időt hosszabb 
vagy rövidebb tartamban állapíthatja meg, vagy olyan határ- 
időt választhat, mely a két ellentét helyes kiegyenlítésekép 
jelenkezik. A túlságosan hosszú idő, a mint ezt alább kifejten- 
dem, ellenkeznék a közjó érdekeivel ; a túlságosan rövid idő 
pedig igazságtalan korlátozása lenne a szerző jogainak. A tör- 
vényhozásnak tehát olyan határidőt kell választani, mely a 
míg egy részről a közjó érdekeinek igazságos kielégítését lehe- 

tővé teszi, másrészről a szerző rendelkezési szabadságának is 
megfelel. 

Ha a törvényhozás a szerzői jog perpetuitását 
megállapítani nem akarja, a mint hogy ezt helyesen nem is te- 
hetné 1), — az a kérdés merül fel : hogy a védelem meg- 
adandó-e a szerzőnek egész életén át, és hogy kiterjesz- 
tendő-e a védelem a szerző halálán túl és mennyi 
időre? 

Hogy a védelmi idő a szerző egész életére kiterjesztendő, 
az iránt kétség nem foroghat fenn. Ezt követeli az a szoros vi- 
szony, melyben a szerző a maga munkájához áll. A szerzőnek 
a törvény által védett személyes érdeke, a legbensőbb összefüg- 
gésben van annak a személyiségével. A személyes ér- 
dekkel kapcsolatos kizárólagosság megtagadása, vagy megvo- 
nása tehát a szerző személyiségének veszélyeztetését és azt 
vonná maga után, hogy a szerző a további alkotástól elkedvet- 
leníttetnék, a mi végeredményében a közérdek veszélyeztetését 
involválná. Ehhez járul, hogy a szellemi alkotás a legtöbb 
esetben nem azonnal, hanem csak hosszabb idő eltelte után 
biztosithat anyagi hasznot a szerzőnek. Es ha a társadalom a 



*) Teljes joggal mondja B. e n o u a r d id. m. 466. 1. : »De8 pri- 
vileges perpétuels détruiraient les droits qui appertiennent a la 80ciété.« 
Hogy a korlátlan szerzői jog nemcsak a szeUemi alkotások terjesztését 
gátolná meg, hanem sok munkának teljes eltűnését is maga után vonná, 
azt már I. Napóleon az államtanácsnak 1810. szeptember 2-án tar- 
tott ülésében kimondotta : »La perpétuité de la propriété dans les famü- 
les des auteurs, aurait des inconveniens. Une propriété littéraire est une 
propriété incorporelle, qui, se trouvaux dans la suite des temps et par le 
cours des successions divisée entre une multítude d'individus, íinirait, en 
quelque sorté, par ne plus exister pour personne ; car comment un grandé 
nombre de propriétaires, souvent éloignés les uns des autres, et qui, aprés 
quelques générations, se connaissent a peini pourraient — ils s'entendre 
et contribuer pour réimprimer l'ouvrage de leur auteur commun ? Ce- 
pendant, s'ils n'y parviennent pas, et qu'eux seuls aient le droit de le 
publier, les meilleurs livres disparaitront insensiblement de la circulation. 
II y aurait un autre inconvénient non moins grave ; le progrés des lu- 
miéres serait arrété, puisqu' il ne serait plus permis ni de commenter ni 
d'annoter les ouvrages ; les glosses, les notes, les commentaires ne pou- 
vant étre séparés d'un texte qu'on n'aurait pas la liberté d'imprimer,« 
Jj o c r é : La législation civil. Tome IX. pag. 18—19. 

szerző jogát az anyagi haszonhoz elismeri, kell, hogy a haszon 
realizálását lehetővé is tegye. A legkevesebb tehát, a mit 
e részben a szerző követelhet, az, hogy az értékesítés kizáróla- 
gossága neki élete tartamára biztosíttassák. 

Ugyancsak a most kifejtett szempontok követelik azt is, 
hogy a védelem bizonyos időn át, a szerző halála után is biz- 
tosíttassák, és pedig nemcsak örökösei, hanem egyéb- 
kénti jogutódai részére is. A szerző individuális érdekei 
kétségen kívül családjára, és a család anyagi existentiájának 
biztosítására is kiterjednek. O azt akarja, hogy fáradozása 
gyümölcseit azok is élvezhessék, a kikről, mert hozzá közel 
állanak, gondoskodni egyik életfeladatát képezi. Ha a törvény 
a szerzőt ez irányban oltalma alá veszi, ha neki lehetővé teszi, 
hogy fáradozása eredményével övéinek anyagi existentiáját, ha 
csak részben is, biztosíthassa : fentartani, sőt fokozni fogja an- 
nak a szellemi alkotásra irányuló működését, s ezzel előmoz- 
dítja a társadalom legfontosabb érdekeit. Es ha meggondoljuk, 
hogy a szerző maga sok esetben, korai halála miatt, vagy vál- 
lalata természeténél fogva, alkotásából anyagi hasznot nem is 
szerezhet, — még inkább el kell ismernünk annak a jogossá- 
gát, hogy a védelem a szerző halálán túl bizonyos időre kiter- 
jesztessék. E nélkül az anyagi jutalom lehetősége, úgy a szer- 
zőre, mint annak az örököseire nézve megszűnnék. Ez termé- 
szetesen még inkább áll akkor, ha a munka a szerző életében 
meg sem jelenhetett. 

A fentebb érintett okoknál sokkal fontosabbak azok, 
melyek a védelemnek a szerző halálán túl kiterjesztését, ennek 
egyébkénti jogutódai, különösen kiadói érdekében követelik. 
A kiadó a vállalattal járó risicót rendszerint csak akkor teszi 
át, különösen munkadíjt a szerzőnek csak akkor fizet, ha ré- 
szére a kizárólagos jog bizonyos, a szerző élettartamától telje- 
sen független időn át biztosíttatik. Ha a védelmi idő a szerző 
halálával megszűnnék, ez a munka kiadásával járó risicót ak- 
kép fokozhatná, hogy a kiadói ügylet s ezzel együtt a szerző 
anyagi érdekének megvalósítása merőben lehetetlenné válnék. 

A mi a védelmi idő tartamát illeti, e tekintetben 
elvi szempontból kiindulni alig lehetne. Ez tisztán és kizárólag 
a törvényhozás körébe tartozik, mely csak akkor fogja felada- 

2* 

tát kellően megoldani, ha a védelmi idő tartamát, egyenlő te- 
kintettel a jog és a közgazdaság követelményeire, állapítja meg. 
A törvényhozások e tekintetben teljesen egyenlő eredményre 
nem jutottak \igyan ; mind a mellett a communis opinió- 
nak adtak kifejezést, midőn - kevés kivételiéi — a védelmi 
idő maximumát 30 esztendőben állapították meg. Ennek iga- 
zolásául elég lesz a nevezetesebb államokra hivatkoznom. Ezek 
közül 30 esztendei határidőt állapítanak meg: a német bi- 
rodalom^), A u s z t r i a^), Erancziaország^), Dá- 
nia, Portugallia és a Sveicz törvényei. Ötven eszten- 
dei határidőt biztosítanak a szerző munkáinak Spanyol- és 
Oroszország törvényei. Ellenben 30 esztendőnél rövi* 
debbre szabják a védelmi időt : az északamerikai álla- 
mok (28 esztendőre), Nagy-Britannia*) (7 esztendőre 
a szerző halálától, illetőleg 42 esztendőre a munka első közzé- 
tételétől), Belgium és a Német-Alföld 5) (20 eszten- 
dőre), Svédország (20 esztendőre) és a korábbi pápai 
állam törvényei (7 esztendőre). Míg az olasz királyság 
törvényei kettős (40 és 80 esztendős) határidőt állapítanak 
i^Gg ^) ; — teljesen eltérnek az említett államok törvényeitől : 
Török- és Grörögország törvényei ; a mennyiben az el- 
sők a védelmi időt a szerző élettartamára szorítják, az utób- 
biak pedig a szerzőt csak a munka első megjelenésétől számí- 
tott 15 esztendőn át védik meg. 

Nálunk az eredeti miniszteri javaslat, mely az 1884 : XVI. 
t. ez. alapjául szolgált, a védelmi időt, éppen.tekintettel a neve- 
zetesebb európai törvényekben nyilvánuló összhangra, 30 esz- 
tendőben állapította meg, és e határidőt a képviselőház igaz- 
ságügyi bizottsága is elfogadta; ellenben az országgyűlés a vé- 



Az 1870 : jún. 11-én kelt német birodalmi törvény 8 — 14. §§. 

*) Az irodalmi és művészeti tulajdonnak a jogosítatlan közzététel, 
utánnyomás és utánképzés eUeni védelméről szóló és az 1846. okt. 19-én 
kelt nyilt parancscsal közzétett törvény 13. és 14. §§. 

8)Loidu 5 avril 1859. 

*) An 1842. jul. 1. stat. (5. et 6 Victoria capt. 45) sect. 3. 

^) Loi du 25 janvier 1817. 

®) Ideggé sui diritti spettanti agli autori delle opere deiringegno. 
25. gingn. 1865. art. 8 et 9. 

delmi idő maximumát 50 esztendőre emelte fel ^). En részem- 
ről a védelmi időnek ilyetén kiterjesztésével megbarátkozni 
nem tudok ; mert szerintem, éppen a mi viszonyaink közt, fontos 
gazdasági okok azt követelték volna, hogy maradjunk meg a 
30 esztendei határidő mellett. Nem tartozom ugyan azok közé, 
a kik akár a szerzői jog kizárólagosságát, akár a védelmi idő- 
nek a szerző halálán túl kiterjesztését perhorrescálják ; az elő- 
adottakban mind a kettőnek a jogosságát és szükségességét 
nemcsak elismertem, hanem jogi és gazdasági szempontból 
igazolni is megkísértettem ; de erős meggyőződégem, hogy az 
60 esztendei határidő inkább hátrányára, mint előnyére fog 
szolgálni közművelődésünknek. A hol, mint nálunk, a közmű- 
velődés érdekében annyi a teendő, lehetőleg mindent el kell 
követni, a mi a közművelődést előmozdíthatja ; különösen arra 
kell törekedni, hogy a közművelődés eszközei lehetőleg min- 
denkire nézve hozzáférhetőkké tétessenek. Ezzel természetsze- 
rűen ellenkezik az, ha a szellemi alkotás eredményei csak 
aránytalanul hosszú idő után válnak köztulajdonná ; ha a ki- 
zárólagos jog a szerző vajry ennek jogutódai érdekében arány- 
talanul hosszú időn át biztosíttatik. Ehhez járul még egy má- 
sik, nem kevesbbé fontos körülmény, és ez az, hogy az 50 esz- 
tendei védelmi idő nem annyira saját irodalmunknak, mint in- 
kább a külföldinek fog javára szolgálni. Mi sokkal inkább szo- 
rulunk a külföld szellemi alkotásaira, mint az a mieinkre ; a 
behozatal a szellemi téren aránytalanul nagyobb a kivitelnél ; 
és nekünk semmi okunk sincs arra, hogy a külföldi szellemi 
termékek behozatalát bármi irányban is megnehezítsük, hogy 
a külföldnek több előnyt nyújtsunk, mint a mennyit ettől kö- 
vetelhetünk ; pedig ez fog történni, ha olyan államokkal lesz 
dolgunk, a melyeknek törvényei 50 esztendőnél rövidebb vé- 
delmi időt ismernek. A mi törvényünk értelmében az ilyen 
államok irodalma nálunk 50 esztendei védelemben fog része- 
sülni ; míg ellenben nekünk meg kell elégednünk a külföldi 
törvények által statuált rövidebb védelmi idővel. Ez természe- 
tes következménye annak a nemzetközi elvnek, a mely szerint 
az európai államok, a legmesszebb menő viszonossság esetében 



») 1884 : XVI. t. ez. 11. 12. 14. 15. 

sem részesítik a külföldieket több kedvezményben, mint a 
mennyit törvényeik saját alattvalóik részére biztosítanak. 

A törvény tiltó intézkedésének sikere, úgy a magán- 
jog, mint a büntető jog terén nagyrészt és első sorban a s a n c- 
t i ó t ó 1 van föltételezve, melylyel a törvény a maga intézkedé- 
seinek érvényt szerez. A magánjogi delictumokat megállapító 
törvényes intézkedéseknek rendszerinti sanctiója a kártérí- 
tés, vagyis vagyoni kiegyenlítése a történt sérelemnek. Van- 
nak azonban esetek, melyekben a kártérítés, mint magánjogi 
üldözés elégtelen ; melyekben a sértett fél jogos érdekei csak 
úgy elégíthetők ki, ha a jogsértés, a magánjogi következmé- 
nyeken túlmenő, reactióval, vagyis büntetéssel sujtatik. 
Azok az okok, melyek miatt a törvények a magánjogok meg- 
sértéseit, habár azok nem a csalás alakjában jelenkeznek, meg- 
büntettetni rendelik, teljes mértékben alkalmazhatók a szerzői 
jog megsértésére, melynél a kellő reactió, a kártérítés alakjá- 
ban, igen gyakran vagy kivihetetlennek, vagy elégtelennek 
mutatkozik. A sanctió, melylyel ami törvényünk, a most jelzett 
felfogásnak megfelelően, a védelemnek sikert szerezni akar, 
lényegileg a kiszabandó pénzbüntetésben álP), mely- 
hez a kártérítési kötelezettségen kívül, mint mellékbüntetés, a 
jogosulatlanul készült és készletben levő példányoknak és a 
jogosulatlan többszörözésre szolgáló készülékeknek, egészben 
vagy részben elkobzása járul 2). Miután azonban a tör- 
vény büntetést szab, a dolog természetének és a büntető jog 
elveinek megfelelően, szándékosságot, illetőleg gon- 
datlanságot követel ; de ennek a föltevése mellett, nem- 
csak a közvetetlen tettest, hanem a részeseket is büntettetni ren- 
deli ^) és a büntetést csak akkor mellőzi, ha a tettest vagy a 
részest sem szándékosság, sem gondatlanság nem terheli*); 
de ez esetben is fentartja a törvény a kártérítési kötelezettsé- 
get azon mértékig, a melyben a tettes, a jogsértés folytán, tény- 
leg gazdagodott. 

Egy további sanctióját a törvény intézkedéseinek képezi 

1884 : XVI. t. ez. 19. és 20. §§. 
a) 1884 : XVI. t. ez. 21. §. 
8) 1884 : XVI. t. ez. 20. §. 
*) 1884 : XVI. t. ez. 9. §. 

a jogszolgáltatás minden terén, az eljárásnak helyes és a 
materiális igazság földerítésére irányuló berendezése. A kár- 
nak mint ténynek megállapítása, különösen ha ideális kár fo- 
rog kérdésben, a legnehezebb és sok esetben a megoldhatatlan 
kérdések közé tartozik. A szerzői jog megsértésénél a legtöbb 
esetben, úgy Materiális, mint ideális kár forog kérdésben, mely- 
nek megállapítása csak úgy lehetséges, ha a törvény a bírót, a 
bizonyítási eljárás formális föltételeinek megtartásától fel- 
menti ; ha neki a cognitio tekintetében, a lehető legmesz- 
szebb határokig terjedő szabadságot enged. Ezt teszi a mi 
törvényünk, midőn egyrészről a bírót arra jogosítja fel, hogy a 
szándékosság és a gondatlanság felett, a fenforgó körülmények 
alapján, szabad belátása szerint határozhasson ^) ; másrészről, 
midőn megengedi a bírónak, hogy a delictum tényálladéka, va- 
lamint a kár és a gazdagodás kérdésében, szakértőket hallgat- 
hasson ki ^). Az e részben való bírói functiót lényegesen meg 
fogja könnyíteni az, hogy a törvény szerint, Budapesten és Zá- 
grábban állandó szakértőbizottságok szervezendők^), 
melyek véleményökkel a bíróság elhatározásának irányt ad- 
hatnak. 

A szerzői jog természetéből következnek és a védelem- 
nek szükségképi korlátozását involválják végre a törvény- 
nek a szerzői jog megsértéséből eredő keresetek elévülé- 
sére vonatkozó intézkedései is. Atalában elfogadott nézet az, 
hogy a delictum jellegével bíró magánjogi sértések, a közönsé- 
gesnél rövidebb elévüléshez kötendők. Kifejezést nyer e nézet 
az újabb magánjogi törvénykönyvekben, melyek a kártérítési 
igények elévülési idejét, a közönségesnél sokkal rövidebb tar- 
tamban állapítják meg. E nézetet tette magáévá a mi törvé- 
nyünk is, mely szerint a szerzői jog megsértéséből eredő kere- 
setek, 3 esztendő elteltével elévülnek olyképen, hogy ez idő 
után sem a tiltott cselekvény megtorlása, sem a kár tekinteté- 
ben keresetet indítani nem lehet *). Ellenben nem tekinti a 
törvény elévülhetőnek a sértett fél abbeli jogát, melynél fogva 

1884 :XVI. t. ez. 29. §. 
«) 1884 :XVI. t. ez. 30. §. 
3) 1884 : XVI. t. ez. 31. §. 
*) 1884 : XVI. t. ez. 36. és 37. §§. 



Digitized by VjOOQ IC 



24 APÁTHT ISTVÁN. 

ez a jogosulatlanul készült példányoknak és az ezek előállítá- 
sára szolgáló eszközöknek megsemmisítését kérheti. A sértett 
félnek e joga, a törvény szerint, mindaddig megmarad, míg az 
elárúsításra szánt példányok, illetőleg az említett eszközök 
megvannak. 

Törvényünk, mint ezt a bevezetésben jeleztem, véde- 
lem alá veszi az írói inűveken kívül a zenemüveket, és intézke- 
déseit kiterjeszti a színmüvek, a zenemüvek és a zenés színmü- 
vek nyilvános előadására, a képzőművészet alkotásaira és a 
fényképekre; szóval a szellemi alkotás mindazon ágaira, a 
melyeket a müveit államok törvényhozásai a védelemre érde- 
meseknek találtak. Tehette ezt a törvény a nélkül, hogy önma- 
gával ellenkezésbe jött volna; a nélkül, hogy az irodalmi mü- 
vek tekintetében felállított elveket és szabályokat, a szellemi 
alkotás többi ágaira vonatkozó intézkedéseinél, lényegesen mó- 
dosítania kellett volna. Hogy törvényhozásunk e tekintetben 
helyesen járt el, kitűnik, ha a szellemi alkotás említett ágait, 
azok természete és jelentősége szerint méltatva, a törvénynek ide 
vonatkozó intézkedéseit, úgy, a mint ezt az irodalmi müvek te- 
kintetében tettük, közelebbről megvilágítani megkísértjük. 

A szellemi alkotásnak, az irodalmi tevékenységgel sok 
tekintetben azonos nemét képezi a zeneszerzés. Innét 
van, hogy az európai törvények s ezekhez csatlakozva, a mi 
törvényünk is, az irodalmi müvekre vonatkozó intézkedéseiket, 
nagyban és egészben a zenemüvekre is kiterjesztik. Es ezt ter- 
mészetesnek kell találnunk, ha ama hasonlatosságot, mely az 
irodalmi és a zenemüvek közt létezik, a kellő figyelemre mél- 
tatjuk. Mind a kettőnél a gondolat kizárólagos ismerése és 
a forma, melyben a gondolat fixiroztatott, képezi a jogosult- 
ság alapját. A mü létrehozása és értékesítése mind a kettőnél 
ugyanaz ; csakhogy a zeneszerzésnél a gondolatok helyébe a 
hangok, a betűk helyébe pedig a hangjegyek lépnek. 
A jogi alap, melyre a védelem visszavezetendő és visszavezet- 
hető, mind a kettőnél azonos ép úgy, mint azonosak ama kor- 
látozások, melyek közt a védelem a szerzőnek biztosítható. 
A külső formák, melyekben a compositio kifejezést nyer, 
épp úgy, mint az irodalmi müveknél különfélék, és a szerzői 
jognak egyaránt tárgyai lehetnek. A zenemüveknél sem tesz 

különbséget, hogy azok mulatságra, oktatásra, vagy kizárólag 
művészi czélokra rendelvék ; hogy nagyobb vagy kisebb bel- 
értékkel birnak : föltéve, hogy individuális szellemi alko- 
tásoknak tekinthetők és a zenészeti forgalom tárgyait képez- 
hetik. A zeneműveknél sem tehet különbséget az, hogy a szerző 
a maga gondolatát közzétette-e már, vagy sem ; sőt a pusztán 
előadott és még le nem írt zenemű épp úgy megvédhető, mint 
az írónak élőszóval tartott felolvasása. Épp úgy, mint az iro- 
dalmi -mű, a zenemű is lehet egyéni productió, vagy töb- 
beknek együttes szerzeménye ; és az érdekelteknek egymás- 
hoz és harmadik személyekhez való viszonya, a zeneszerzemé- 
nyeknél sem rendezhető más elvek és szabályok szerint, mint a 
melyek az irodalmi művekre nézve irányadóul szolgálnak. 
Ugyanez áll a szerzői jog átruházhatóságára, a véde- 
lem tart ampára, a szerzői jog megsértésére és annak meg- 
szűnésére nézve. A zeneszerző ugyanazon viszonyban áll mun- 
kájához, mint az író a maga irodalmi alkotásához. A zeneszer- 
zőt épp úgy megilleti a többszörözés kizárólagos joga^), mint az 
írót, és a zeneszerzemények bitorlása átalában azon elvek 
szerint Ítélendő meg, melyek az irodalmi művekre nézve irány- 
adóul szolgálnak. A szerzői jog bitorlása a zeneműveknél is, 
lényegileg a mű teljes vagy részben való változatlan többszörö- 
zésében, közzétételében és forgalomba helyezésében áll ; föltéve, 
hogy a többszörözéssel nem eredeti és önálló tevékeny- 
ségre mutató szellemi productum hozatik forgalomba ; a zene- 
műveknél is tehát ki kellett jelölni, illetőleg közelebbről kellett 
meghatározni ama cselekvényeket, melyek a bitorlás fogalmát 
Diegállapítják. Mindezt a törvény kellően figyelembe vette, 
midőn az irodalomra vonatkozó intézkedéseit a zeneművekre is 
kiterjesztette *). 

A színművek és részben a zeneművek materi- 
ális értékesítése, lényegileg azoknak nyilvános előadá- 
sában áll. Eltekintve ugyanis az úgynevezett irodalmi drá- 
máktól, a színmű írója, könyvárosi úton, a legritkább esetben 
fog munkájából olyan jövedelmet húzni, mely alkotása értéké- 



1) 1884 ; XVI. t. ez. 39. §. 
«) 1884 : XVI. t. ez. 45-48. 

nek csak némileg is megfelelne. Az alkotás egyenértéke főleg 
abban az árban áll, melyet a szerzőnek a színpadok akár t a n- 
tifeme alakjában, akár más módon fizetnek; és a szerzői jog 
eszméjének teljesen megfelel az, ha a színmű- és a zenemü- 
szeíző részére az érintett ár biztosíttatik ; a mi az által törté- 
nik, hogy a szerző részére, úgy, mint az irodalmi műveknél a 
többszörözés, a nyilvános előadás kizárólagos jog alak- 
jában fentartatik. Miután azonban a gépi többszörözés, és a 
műnek nyilvános előadása, két egészen különböző dolognak te- 
kintendő, igen természetes, hogy bizonyos alapfogalmaktól el- 
tekintve, a törvény, az előadás kizárólagos jogára, azokat az 
elveket, melyek az irodalmi művek többszörözésére nézve irány- 
adóul szóigálnak, egyszerűen és változatlanul nem alkalmaz- 
hatta. Ellenkezőleg világosan és egyenkint ki kellett jelölnie 
az irodalmi művekre vonatkozó amaz intézkedéseket, a melye- 
ket az előadás kizárólagos jogára alkalmaztatni akar. A jel- 
zett felfogásnak megfelelően rendezi a törvény a színművek, 
zeneművek és zenés színművek nyilvános előadására vonatkozó 
intézkedéseket, melyek nemcsak a szóban lévő művek termé- 
szetének, hanem a szerző anyagi és ideális érdekeinek is telje- 
sen megfelelnek. 

A művész, legyen az akár festő, akár szobrász, műve 
megalkotásánál rendszerint csak egy, t. i. az eredeti pél- 
dányra gondol ; ő tehát az írótól lényegesen abban különbözik, 
hogy az utóbbinak a szándéka, már az alkotás idejekor, a több- 
szörözésre irányul, úgy, hogy materiális hasznát, művének a 
közzétételében, annak lehetőleg számos példányok útján elter- 
jesztésében keresi. A művész az általa előállított egyetlen — 
eredeti — példányban, rendszerint már megtalálja fáradsága 
iutalmát, munkájának ellenértékét. De a művész productuma 
is alkalmatos a többszörözésre, és ha azt ő maga eszközli, 
munkája jövedelmét fokozhatja ; viszont e jövedelem, mint a 
művészi tevékenység eredménye, csorbát szenved, ha a többszö- 
rözést, a szerző akarata ellenére, más eszközli ; ha a többszö- 
rözés materiális eredményét a szerzőtől elvonja. A művész te- 
hát ugyanazon helyzetben van, mint az irodalmi műnek az 
utánnyomás által fenyegetett szerzője. A művész ennélfogva 
6PP úgy, mint az író követelheti, hogy a jogrend őt munkája 

érvényesítésében megvédje ; hogy neki a jogosulatlan többszö- 
rözés ellen oltalmat biztosítson. Ezen fölül a művésznek akkor 
is, ha unicumot teremt, ha alkotását többszörözni nem 
akarja, érdekében állhat meggátolni azt, hogy mások az ő mű- 
vét, önhatalmúlag, utánképezzék és a forgalom tárgyává te- 
gyék. A szabad tevékenység jogából önként következik a mú-^ 
vésznek abbeli jogosultsága, hogy művét megalkothatja és azt 
tetszése szerint értékesítheti. Ez az átalános személyjog 
kifolyása lévén, a már kifejtettek után bővebb megokolást alig 
követelhet. Az érintett jogosultsággal azonban a művész ér- 
deke, az alkotás értékesítését illetőleg, még kielégítést nem ta- 
lál. Ha az ö műve mások által utánképeztetik, többszöröztetik 
és a többszörözés segítségével forgalomba hozva értékesíttetik, 
— a művész a munkájából nem húzhatja azt a nyereséget, a 
naelyre, a mások jogosulatlan cselek vénye nélkül, számíthatna. 
Kell tehát, hogy a művész részére a kizárólagos értékesítési 
jog épp úgy biztosíttassék, a mint ezt a törvény az irodalmi és 
a többi szellemi alkotások tekintetében teszi ; annál is inkább, 
mert az érintett jog kizárólagossága, az átalános jogelvekből, 
p e r s e nem következik. 

A törvényhozásnak azonban nem csak a megvédendő 
művészre, hanem a közérdekre is kellő tekintettel kell lennie. 
Valamint az író eszméi, ha egyszer közzététettek, szellemi köz- 
tulajdonná válnak és újabb meg újabb művekbe átültetve, 
szellemileg értékesíttetnek, — úgy kell, hogy a művészi alko- 
tás a művészi életben, újabb alakok elemévé váljék. Az 
irodalom és a művészet közt, e tekintetben, mindenesetre van 
különbség ; mert az aesthetikailag befejezett mű alakjai nem 
vehetők és nem ültethetők úgy át, mint a könyvben letett gon- 
dolatok. Mind a mellett vannak művészi alkotások, melyek 
vagy a conceptiónál, vagy styljöknél fogva, nem- 
csak korszakot alkotnak, hanem mint eredetiek, buzdításul, 
vagy motívumul szolgálhatnak későbbi alkotások hosszú soro- 
zatának. A törvényhozás tehát szintúgy, mint az irodalmi mű- 
veknél, a szellemi haladást, a művészet alkotásainál a művé- 
szeti élet egészséges fejlődését tenné lehetetlenné, ha a képző- 
művészeti alkotások használhatását, a kellőnél szűkebb korlá- 
tok közé szorítaná ; vagy ha a szerzőnek a kizárólagos jogot 

a mód és idő tekintetében, minden korlátozás nélkül bizto- 
sítaná. 

A mondottakban lényegileg ki rannak jelölvö ama szem- 
pontok, melyekből a törvényhozásnak a képzőművészet alkotá- 
sainak megvédésénél kiindulnia kellett. A feladat egyátalán 
nem könnyű ; mert mig escyrészről a képzőművészet alkotásait 
főleg a megmérhetetlen lépésekkel haladó ipar veszélyezteti ; 
másrészről nem mindig könnyű a határvonalat, a művészet és 
az ipar közt kijelölni. A törvényhozás e tekintetben positiv 
szabályokkal sokat nem tehet ; feladata legfölebb abban állhat, 
hogy a megvédendő alkotásokat, átalános megjelöléssel stig- 
matisálva, az életre bízza minden egyes esetben annak az. el- 
döntését, hogy valamely alkotást lehet-e a' képzőművészet kö- 
rébe utalni vagy sem. 

A mi magokat a képzőművészet alkotásaira vonatkozó 
szabályokat illeti, azok lényegileg alig lehetnek mások, mint a 
melyek az irodalmi művekre nézve irányadóul szolgálnak. Bi- 
zonyos eltérések, a dolog természete szerint, itt is szükségesek, 
a nélkül, -hogy azok az átalános szabályoknak nagyban és 
egészben alkalmazását kizárnák. Mindazt, a mit a mondottak- 
ban kifejtettem, a törvénynek a képzőművészetekre vonatkozó 
intézkedéseiben, megvalósítva és érvényre emelve találjuk i). 
Azok a jogi és a gazdasági szempontok egyenlő figyelembe vé- 
telével rendezik a művészeti alkotásból eredő jogviszonyokat, 
és kellő összehangzásban állanak a törvénynek az irodalmi 
művekre vonatkozó rendelkezéseivel. A törvény itt is tekintet- 
tel volt a dolog természete által föltételezett eltérésekre, és az 
irodalmi művekre vonatkozó intézkedéseit, a képzőművészet 
alkotásaira ez eltérésekkel alkalmazva, jogi és gazdasági szem- 
pontból egyaránt helyes eredményre jutott. 

A fényképészet feltalálása óta a tudományban vita 
tárgyát képezte, és többfélekép oldatott meg az a kérdés, hogy 
kell-e a fényképészet alkotásait jogi védelemben részesíteni, 
vagy sem. Míg ugyanis némelyek a fényképeket a képzőmű- 
vészet alkotásaival egyenlőknek tekintették, s ennélfogva 
azokat a művészeti alkotásokkal egyenlő védelemben részesí- 

1884 : XVI. t. ez. 60-66. §§. 

tendöknek nyilvánították, — máöok a fényképészetet egysze- 
rűen kézmü-i párnak, a fényképeket pedig mindenki által 
szabadon felhasználható iparczikkeknek tekintették. 
Ma ez éles ellentétek átalában megszűntek, és az, hogy a 
fényképek védelemben részesítendök, az írók nagy részének 
határozott nézetét képezi. A vita ma mindössze arra a kér- 
désre szoritkozik, hogy a fényképeket egyszerűen a képzőmű- 
vészet alkotásaival egyenlőknek kell-e tekinteni, vagy azok 
iránt külön törvényben intézkedni. E két felfogás mellett azon- 
ban van egy harmadik is, mely szerint a fényképek nem tekin- 
tendők ugyan a képzőművészet alkotásaival egyenlőknek, de 
azért helyesen és minden elvi ellenmondás nélkül, a képzőmű- 
vészetekkel egy és ugyanazon törvény által rendezhetők. Igaz, 
hogy a fényképek szorosan véve a képzőművészet alkotásai 
közé nem sorozhatok; mert a fényképekről nem mondható, hogy 
azok keletkezéseket közvetetlenűl a készítőnek köszönik. A festő 
és a szobrász közvetetlen szerzője a maga művének ; az ő tevé- 
kenysége nélkül a műnek a legkisebbik része sem jő létre. Ellen- 
ben a fényképész akkor is, ha a tárgy berendezésénél, az állás 
megválasztásánál és a fény erejének felhasználásánál kiváló 
ügyességet és értelmet tanúsít, tevékenységével mindössze a 
képnek a lehetőségét eszközli ; ő' a képnek a keletkezését 
előkészíti, de maga a keletkezés, az ö tevékenysége 
nélkül történik. Mindez azonban sem a védelem jogi alapját, 
sem azt nem zárja ki, hogy a fényképek és a képzőművészet 
alkotásai iránt közös törvény intézkedjék ; hogy az utóbbiakra, 
illetőleg a szellemi alkotásra vonatkozó szabályok, nagyban és 
egészben a fényképekre is kiterjesztessenek. 

A mi különösen a fényképészet alkotásainak nyújtandó 
védelmet illeti, annak alapja abban keresendő, hogy habár 
a fényképészet a képzőművészettel nem is parificálható, az ma 
már a tökéletességnek olyan fokát érte el, mely annak alkotá- 
sát, igen sok esetben, művészeti értékkel ruházza fel ; 
azt nem is említve, hogy a fényképészet mint iparág is bír 
olyan speciális jelentőséggel, mely azt a közönséges kézmű- 
iparnál határozottan magasabb fokra emeli. Ehhez járul még, 
hogy a legislatio, újabb időben, mindenütt hajlandónak mutat- 
kozik, a sokkal alárendeltebb iparczikkeket, a mustrákat 
és a mintákat is, jogvédelemben részesíteni. 

A törvényhozásnak, természetesen, itt is meg kell tartani 
ama határokat, melyeket a szellemi alkotás megvédésénél áta- 
lában figyelmen kívül hagyni nem lehet. Egyrészről tehát a 
védelem tárgyai határozottan megjelölendők és a lehető leg- 
szűkebb körre szoritandók ; másrészről a védelmi idő akkép ál- 
lapítandó meg, hogy az az átalános forgalmi érdekekkel ne 
ellenkezzék. E mellett magától értetik, hogy a fényképészet 
alkotásainak felhasználása sem zárható el teljesen; hogy a 
törvénynek e részben való intézkedéseivel, a művészeti fejlődést 
még kevesbbé szabad gátolnia, mint a képzőművészet al- 
kotásainál. 

A mondottakra vezethetők vissza a törvénynek a fény- 
képekre vonatkozó intézkedései i), melyek, közül különös je- 
lentőség a védelmi időt megállapító rendelkezésnek tulajdo- 
nítható. Azt, hogy az irodalmi művekre nézve megszabott vé- 
delmi idő a fényképekre is kiterjesztessék : sem jogi, sem gaz- 
dasági momentumok nem követelik. Ha áll az. a mit kétségbe 
vonni alig lehet, hogy a szerző vagyoni érdeke az átalános for- 
galom természete szerint bizonyos idő elteltével kielégítettnek 
tekinthető ; és ha áll az, hogy a védelmi időnek a szerző életén 
túl kiterjesztése csakis a tulajdonképi szellemi alkotás tár- 
gyai tekintetében igazolható, — semmi kétség sem lehet arra 
nézve, hogy a törvény a jogosságra és a méltányosságra egyenlő 
tekintettel volt akkor, midőn a fényképek védelmi idejét 5 esz- 
tendőben állapította meg, és azt a szerző életén túl csak annyi- 
ban terjesztette ki, a mennyiben az 5 esztendő a szerző halá- 
láig még el nem telt. 

Az előadottakkal megkísértettem kimutatni, hogy a szel- 
lemi alkotásnál a védelem jogi alapját az alkotónak kettős 
érdeke képezi, mely távol attól, hogy a sociális érdekekkel 
ellenkeznék, épp azoknak szolgál javára ; és hogy a társadalom 
igen fontos érdekek ellen vétene, ha a védelmet a szellemi al- 
kotástól megtagadná. Az ekkép nyert eredményt véve alapúi, 
vizsgálat tárgyává tettem az 1 884: XVI. t. ez. intézkedéseit, 
és arra a következtetésre jutottam, hogy ezek nagyban és egész- 
ben a mig kellő tekintettel vannak a szerző kettős érdekére, — 

*) 1884 : XVI. t. ez. 69-75. §§. 

a közérdek által föltételezett- határokat és korlátozásokat azzal 
a gondossággal jelölik ki, mely a védelem jogi constructiójának 
elengedhetetlen föltételét képezi. Törvényünk szakítva a p e r- 
petuitás eszméjével, úgy elvileg, mint egyes intézkedéseiben 
elegendő sikerrel tudta a szerzőnek magán érdekeit a társada- 
lom érdekeivel összhangzásba hozni ; és már e tekintetben is 
határozott haladásnak jelezhető, szemben azzal a tendentiával, 
mely a szerzői jog társadalmi alapját félreismerve, a korlátlan 
és örökké való szerzői joe — droit perpétuel — felé hajlik ; a 
melynek a társadalomra nézve káros hatását, azt hiszem, az 
előadottakban sikerült kimutatnom. 

Ha van az 1884 : XVI. t. czikknek nevezetesebb hiánya, 
ez kétségenkívűl az, hogy a szerzői, jogról rendelkezve, úgy a 
kisajátítás, mint a jogvesztés kérdését megoldatlanul 
hagyta^ Igaz, hogy a kisajátítás intézményét eddigelé egyetlen 
positiv törvény sem fogadta el ; de én képzelhetek magamnak 
eseteket, melyekben a közérdek követelményével szemben, a 
szerző vagy jogutódai magán érdekeinek háttérbe szorulni 
kell ; melyekben a kisajátítás, természetesen megfelelő kárpót- 
lás mellett, nemcsak a már kiadott, hanem a kiadatlan mun- 
kák tekintetében is a közjó elutasíthatatlan követelményekép 
jelentkezik. Jogilag sem a szerző, sem annak a jogutódai nem 
kényszeríthetők arra, hogy valamely munkát közzétegyenek, 
nem akkor sem, ha a közzétételt fontos társadalmi érdekek kö- 
vetelnék. De ha ilyen esetben az állam a társadalmi érdekek- 
nek mégis eleget akar tenni, ezt csakis a kisajátítás segítségével, 
vagyis az által teheti, hogy a közzétételi jogot, a szerző akarata 
ellenére, de ennek teljes vagyoni kártalanítása mellett meg- 
szerzi. 

Aránytalanul kevesebb nehézséggel jár és a kényszernek 
sokkal kisebb mértékét involválja a jogvesztés meghonosítása. 
E részben aggály annál kevesbbé merülhet fel, mert a jogvesz- 
tésre nézve nemcsak az elmélet, hanem a gyakorlati élet is ad- 
hat útmutatást ; a mennyiben a kérdéses intézményt egyes or- 
szágokban tényleg meghonosítva találjuk. A jogvesztés intéz- 
ményét elismerő törvények közé tartozik inindenekelőtt a 
hessen-darmstadti és a spanyol törvény. Az első- 
nek 8. czikke határozottan azt rendeli, hogy ha az elkelt mun- 

kát, a szerző halála után, sem ennek örökösei, sem egyébkénti 
jogutódai egy harmadiknak a felszólítására 3 esztendő alatt k 
nem adják, a munkát mindenki többszöröztetheti és forgalomba 
hozhatja. A spanyol törvény '40. és 41. czikkei szerint pedig 
az olyan munka, mely a közzétételt követelő fél nyilvános fel- 
hivásától számított 20 esztendő alatt, az érdekeltek által ki 
nem adatik, köztulajdonná válik. 

Nem ugyan jogvesztést deciarái, de a szerzői jognak bi- 
zonyos mértékben megszorítását foglalja magában az 1796. 
aug. 27-én kelt franczia^) és az 1842. július 1-én kelt 
angol törvény 2). Az első megengedi, hogy az elfogadott 
elemi könyvek, ha a szerző vagy ennek a jogutódai kijelentikj 
hogy újabb kiadást rendezni nem akarnak vagy nem képesek, 
állami költségen adathassanak ki. Az angol törvény pedig fel- 
jogosítja a kormányt arra, hogy ez a még köztulajdonná nem 
vált munkának, a szerző halála után leendő kiadását az ezt 
kérelmezőnek megengedhesse, ha az érdekeltek* újabb kiadást 
rendezni nem akarnak. 

Hogy a legislatio ma sem a kisajátítást, sem a jogvesz- 
tést meghonosítani átalában nem hajlandó, kétséget nem szen- 
vedhet ; de ha az egyéni és a társadalmi érdekek közt felme- 
rülhető összeütközéseket kiegyenlíteni, az egyéni és a társa- 
dalmi elvet egyesíteni akarja, — az erre alkalmas módokkal 
előbb-utóbb meg kellend barátkoznia. Qui vivra, verra. 

V Loi du 10. fructidor.an 4. art. 3. 
«) 5. et 6. Victoria capt. 45. V. 

